28.02.2018
Жәабранмза 28 рзы Аҧсны Аҳәынҭқарра Ахада Рауль Хаџьымба 1992-1993 шш. Аҧсны Аџьынџьтәылатә еибашьраҟны Аиааира агара 25 шықәса ахыҵра Амши Аҧсны Аҳәынҭқарра жәларбжьаратәи азхаҵара 10-шықәса ахыҵреи ирызку Акомиссиа аилацәажәара мҩаҧигеит.
Ахада иаҵшьны иҳәеит Аҧыза-министр есымчыбжьа Аҳәынҭқарра Ахада 1992-1993 шш. Аҧсны Аџьынџьтәылатә еибашьраҟны Аиааира агара 25 шықәса ахыҵра Амши Аҧсны Аҳәынҭқарра жәларбжьаратәи азхаҵара 10-шықәса ахыҵреи ирызку аусмҩаҧгатәқәа рҽырзыҟаҵара шымҩаҧысуа азы адырра ииҭалар шакәу.
Ахада иазгәеиҭеит аусмҩаҧгатәқәа зегьы нҭырҳәыцааны ишрызхәцтәу, ақалақь аиҿкаара ишахылаҧштәу. Ахада Атәылахьчара аминистр инапы ианиҵеит мчыбжьык аҩныҵҟала Аиааира амш иазку апарад амҩаҧгара иадҳәалоу адырра ииҭарц.
Акультуреи аҭоурых-культуратә ҭынхеи рыхьчаразы аминстрреи Аҵареи аҭҵаарадырреи риминистрреи ирыдиҵеит ҩ-иубилеитә рыцхәқәа ирызку аусмҩаҧгатәқәа разҧхьагәаҭара.